**Менің таңдауым-Қазақ Ұлттық Университеті.**

Адам баласы үшін кез келген жағдайда “алғашқы әсер’’өте маңызды.Cебебі алғаш көргендегі бір ғана көзқарас,бір күлімсіреу немесе бірінші кездесу біздің жадымызда мәңгі сақталуы мүмкін.Әсіресе университеттегі бірінші күн немесе жұмыс орнындағы бірінші күн сияқты маңызды оқиғаларды біз ұмытпастан есімізде сақтап аламыз.Міне осылардың ішінен мен осы мақалада өзімнің университетке келгендегі алғашқы әсерімді және қазіргі таңға дейінгі сол алғашқы әсерден өзгерген ойларымды бөлісемін.

Алдымен өткен шаққа көз жүгіртер болсақ, маған ең алғаш жоғары оқу орны туралы ой 6-сынып оқып жүргенде келген болатын.Нақтырақ айтатын болсам менің әпкем сол сәтте мектеп бітіріп Әл-Фараби атындағы Қазақ Ұлттық Университетіне түскен болатын,және отбасымызбен бірге университетті көруге келдік.Міне сол сәттен бастап менің Қара шаңырақ ҚазҰУ деген алғаш әсерім пайда болды.

Алғаш әсерімді сөзбен жеткізу мүмкін болмас,қалашықтағы табиғат кез келген адамға керемет әсер қалдылары сөзсіз, аспанмен таласқан таулар университеттің сұлулығына одан сайын әр беріп тұрғандай.

Осылайша сол сәтте балалық армандарыма тағы бір арман қосылды,ол әрине Әл-Фараби атындағы Қазақ Ұлттық университетінің студенті атану.Бұл арманым қанша жыл өтседе өзгермеді.Араға жылдар салып мектеп бітіріп ,ұлттық бірыңғай тестілеуден жоғары балл жинадым.Университет таңдау кезінде мен еш ойланбастан арманымдағы университетті белгілеп грант ұтып алдым.Қуанышымды шек жоқ, қанша жыл армандаған арманыма қол жеткіздім.

Осылайша қыркүйек айында Қазақ білімі мен ғылымының қара шаңырағы Әл-Фараби университетінің табалдырығын осы университеттің студенті болып аттадым .

Университеттегі бірінші күнім толқу мен сәл мазасыздыққа толы болды .Себебі мен бірден жоғары деңгейдегі білімді және өзімнің мойныма үлкен жауапкершілік алғанымды сездім.Енді бәрі мектеп жүйесіндегідей емес өзгеше оқу процесі болатынын түсіндім.Барлық адамдар мүлдем таныс емес,көптеген жаңа тұлғалар бейтаныс мұғалімдер-мұның бәрі менің өмірімдегі өзгеріс пен жаңа мүмкіндіктер атмосферасын тудырды.

Жанымда дәл өзім сияқты жаңа өмірге қадам басып жатқан студенттер.Ең алдымен факультет деканы университетті таныстырып сөз сөйледі және бізге өзінің ақыл-кеңесін айтып қолдау білдірді.Әрі қарай кураторымыз арнайы бөлінген тобымызға жиналыс жасады.Маған біздің куратор өте қатты ұнады ,барлық ережелерді ,оқу процесімен оқу тәртібін оңай тілмен түсіндіріп берді.Және тағыда бізге қолдау көрсетіп толқу сезімімізді сейілткендей болды.Жалпы айтатын болсам мұғалімдердің алғашқы әсері мен үшін өте жағымды болды.Олар түсіністікпен студенттерге көмек көрсетуге және қолдау көрсетуге дайын болды.Ал бұл кез-келген алғашқы курс студенті үшін үлкен жетістікке ұмтылуға шабыттандыратыны сөзсіз анық .

Енді өзіміздің топтың студенттері мен және басқада студенттермен танысып жаңа орта топ құру.Бұл өте маңызды сәт себебі алдағы уақытта сол студенттердің ішінен маған ең жақын адам бола алатын адамдарды кездестіруім мүмкін.Және осы аудиторияның атмосферасындағы алғашқы бірнеше минуттың өзі алдағы оқу жылындарына деген көзқарасымызды қалыптастарудағы басты шешімдердің бірі бола алады.

Танысу сәтіде ойдағыдай өтті,барлық балалар қаншама университтің ішінен дәл осы университетті таңдап келіп отыр.Осылайша ең алқашқы күнде өтіп кетті әрі қарай мұғалімдерменде студенттерменде танысу оңай болды әр сабақ барысында мұғалімдер өздерініңде осы Қара шаңырақта білім алғандығы жайлы және біз сияқты студент кездерінде үйренген өмірлік сабақтарымен бөлісіп отырды. Ал студенттермен сабақ аяқталған соң сөйлесіп жақсы уақыт өткіздік.Онымен қоса жоғары курс студенттеріде өздерінің білгенімен бөлісіп бізге көмек көрсеткен болатын.Тобымдағы студенттер барлығы дерлік өзіндік ерекше өмірлік миссиясы бар сонымен қатар жеке тұлғалық қасиеттеріде бойларына сіңірілген озық студенттер екенін байқадым.Осындай адамдардың дәл осы жоғары оқу орнын таңдауы бекер емес, бұл осы университтің үлкен дәрежеде екеніне тағы бір дәлелі.

Көп ұзамай университетіміз бірінші курс студенттері үшін студенттерді қарсы алу кешін жасады.Кеш университетіміздің қалашығында керемет табиғат аясында өтті,және өте жоғары деңгейде.

Осыдан кейін өте көптеген студенттер үшін пайдалы жобалар,концерттер ұйымдастырылып біздің университетке және оқуға деген қызығушылығымызды одан сайын арттырды.Осылайша мен бір ай уақытқа жетпестен сүйікті университетіміз туралы барлық қызықты әрі пайдалы ақпараттарды қамтыдым.

Осы бір ай ішіндегі өзгерісті айтатын болсам ең алдымен университтегі алғаш сәттердегі болған қорқыныш сезімі толығымен сейіліп оның орнына сенімділігім басым түсті.Себебі тобымдағы немесе тағыда басқа студенттердің барлығы өте жақсы адамдар кез-келген сәтте көмек қолын беріп көмектесуге дайын еді.Және мұғалімдерде сабақ барысында біздің тарапымыздан қателіктер болған жағдайда түсінушілікпен қарап, кәсіби деңгейде түсіндіріп отырды.Бұл жағдайдың барлығы менің білім алуға деген шабытымды одан сайын арттырып алдағы уақыттарға деген сенімімді шыңдаған болатын.

Міне енді қорытындылай келе айтатын болсам,жоғарыда айтылған ойларым осы Қазақтың Қара шаңырағы Әл-Фараби атындағы Қазақ Ұлттық Университеті және ондағы ұстаздардың қаншалықты кәсіби деңгейде екенін және ол тек Қазақстан ішіндегі ғана емес барша Азия университеттерінің ішінде көшбасшылардың бірі екенін айқын көрсетеді .Оған дәлел университетімізге тек өз елімізден ғана емес шет елдерденде өте көп студенттердің осы оқу орнын таңдап келуі.

Және ҚазҰУ-тің қашықтықтан оқу жүйесінде айтпасақ болмас. 2014-2015 оқу жылынан бастап әл-Фараби атындағы ҚазҰУ-нің қашықтықтан білім беру орталығы оқытушылық-профессорлық құраммен бірлесе отырып ЖАОК құру жұмысын бастады және қазіргі уақытта http://open.kaznu.kz адресі бойынша Open edX жүйесінің негізінде жеке ЖАОК платформа жұмыс істеп тұр.Және дәл осы қашықтықтан оқыту бойынша ҚазҰУ әлем бойынша үздік университеттердің қатарында.ҚазҰУ-дың жаппай ашық онлайн курсы (МООC) Class Central онлайн курс іздеу жүйесінің нұсқасы бойынша 2021 жылы әлемнің білім беру платформаларында іске қосылған 2900 онлайн курстардың ішінде ең танымал 100 тізімге енді.Айта кететін болсақ өз еліміз Қазақстан Республикасы бойынша ең алғаш жаппай ашық онлайн курсы (МООC) қазақ тілінде Әл-Фараби атындағы Қазақ Ұлттық университетінде пайда болды. MOOC “Ағылшын тілі” курсы университеттегі шет тілдері және филология факультеті кафедрасының оқытушыларынан құрылды, және алғаш рет Қазақстанда қазақ тілімен өткізіліп жатқан оқу курсы.

ҚазҰУ студенттерге барлық жағдайды қамтамасыз етеді,тек қана оқу өміріненде басқа толық қанды өмір үшін университетте ұйымшылдығы жарасқан түрлі ұйымдар құрылған,спорттық үйірмелерде бар және осы арқылы университет намысын қорғау үшін көптеген мүмкіндіктер қарастырылған,отан алдында қызмет көрсету үшінде жеке ҚазҰУ Әскери кафедрасыда қамтамасыз етілген,оқуды тек өз жерімізде емес шет елдермен тәжірибе алмасып оқуға мүмкіндіктер береді.Осының барлығы менің осы университті таңдауыма себеп болды және мен осы таңдауыма ешқашанда өкінбеймін.

**Әл-Фараби атындағы Қазақ Ұлттық университеті**

**Экономика және Бизнес жоғары мектебі**

**Студент:Капсалямов Ерасыл Жаркынович**

**Оқытушы:Тлеугабылова Зейнегуль**